*Οι αρχιτέκτονες της Φάλαινας* δημιουργήθηκαν το 2005 από την Ίριδα και τη Λήδα Λυκουριώτη. Είναι ένα γραφείο αρχιτεκτονικής το οποίο εκπονεί έρευνα, σχεδιασμό και κατασκευή αντικειμένων και κτισμάτων. Η δραστηριότητά τους βασίζεται στη θέση ότι ο σχεδιασμός είναι μέρος της μεταποιητικής διαδικασίας κατά την οποία μετασχηματίζονται οι πρώτες ύλες, αναπτύσσεται η τεχνογνωσία και ενισχύεται η απασχόληση διαφόρων επαγγελματιών. Η συμβολική παρουσία της φάλαινας επιχειρεί να στρέψει το θεωρητικό ενδιαφέρον από το μηχανιστικό σλόγκαν ‘ο χώρος είναι μία μηχανή’ που με πάθος στήριξε ο μοντερνισμός προς το οικοκοινωνικό μοντέλο ‘ο χώρος είναι κι αυτός ένα θηλαστικό’. Υπό αυτήν την οπτική, ο χώρος νοείται ως απόρροια και γεννήτορας ανθρώπινων σχέσεων μέσα από τη δημιουργική καθημερινότητα της ζωής και την πολιτική οικονομία. Η τρέχουσα έρευνά τους εστιάζει στη μελέτη των κοινωνικών, πολιτικών και πολιτισμικών πρακτικών που καθορίζουν την κατασκευή και τη συνήθη χρήση των αντικειμένων και του χώρου, ενώ εξετάζει τη συμβολή των γυναικών στον αρχιτεκτονικό σχεδιασμό.

[Οι αρχιτέκτονες της Φάλαινας (instagram)](https://www.instagram.com/a_whales_architects/)

<https://www.instagram.com/a_whales_architects/>

[Οι αρχιτέκτονες της Φάλαινας (facebook)](https://www.facebook.com/%CE%9F%CE%B9-%CE%B1%CF%81%CF%87%CE%B9%CF%84%CE%AD%CE%BA%CF%84%CE%BF%CE%BD%CE%B5%CF%82-%CF%84%CE%B7%CF%82-%CE%A6%CE%AC%CE%BB%CE%B1%CE%B9%CE%BD%CE%B1%CF%82-A-Whales-architects-587630258033722)

<https://www.facebook.com/%CE%9F%CE%B9-%CE%B1%CF%81%CF%87%CE%B9%CF%84%CE%AD%CE%BA%CF%84%CE%BF%CE%BD%CE%B5%CF%82-%CF%84%CE%B7%CF%82-%CE%A6%CE%AC%CE%BB%CE%B1%CE%B9%CE%BD%CE%B1%CF%82-A-Whales-architects-587630258033722>

[Οι αρχιτέκτονες της Φάλαινας](https://www.a-whale-s-architects.net/) (ιστοσελίδα)

<https://www.a-whale-s-architects.net/>

[Μικρές ιστορίες ρεαλισμού και απάτης](https://bonpourlorientgrecque.wordpress.com/) (blog)

<https://bonpourlorientgrecque.wordpress.com/>